
Ministru kabineta rīkojums Nr. 516
Rīgā 2024. gada 25. jūnijā (prot. Nr. 26 23. §)
Par Liepājas valstspilsētas pašvaldības nekustamā īpašuma Jaunajā ielā 19A, Liepājā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Veselības ministrijas valdījumā Liepājas valstspilsētas pašvaldībai piederošo nekustamo īpašumu (nekustamā īpašuma kadastra Nr. 1700 034 0431) – zemes vienību (zemes vienības kadastra apzīmējums 1700 034 0520) 0,4372 ha platībā – Jaunajā ielā 19A, Liepājā (turpmāk – nekustamais īpašums).
· 2. Veselības ministrijai nekustamo īpašumu:
· 2.1. izmantot Veselības ministrijas padotībā esošo iestāžu valsts pārvaldes funkcijas īstenošanai – veselības aprūpes organizēšana; 
· 2.2. nodot bez atlīdzības Liepājas valstspilsētas pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.
· 3. Veselības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Veselības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku bez Liepājas valstspilsētas pašvaldības piekrišanas.

